b'\n_START_ARTICLE_\nGrammoptera\n_START_SECTION_\nUtseende\n_START_PARAGRAPH_\nNoks\xc3\xa5 sm\xc3\xa5, m\xc3\xb8rke trebukker, oftest med noe avdempet, metallisk glans. Antennene er tynne og omtrent s\xc3\xa5 lange som kroppen. Kroppsformen er forholdsvis bred. Pronotum er mer eller mindre klokkeformet, dekkvingene noks\xc3\xa5 jevnbrede. Beina er noks\xc3\xa5 lange og tynne.\n_START_SECTION_\nLevevis\n_START_PARAGRAPH_\nDe aller fleste blomsterbukkene har larver som lever i d\xc3\xb8d ved, men det finnes ogs\xc3\xa5 enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt p\xc3\xa5 sommeren, bes\xc3\xb8ker gjerne blomster, s\xc3\xa6rlig skjermplanter og andre planter med hvite, \xc3\xa5pne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.\n_START_SECTION_\nUtbredelse\n_START_PARAGRAPH_\nSlekten er utbredt i Holarktis og Asia.'